Det internasjonale fjernsjakkforbundet

Det internasjonale fjernsjakkforbundet, på engelsk International Correspondence Chess Federation, forkorta til ICCF vart skipa i 1951 som ei nyskiping av ICCA (International Correspondence Chess Association), skipa i 1945. ICCA var igjen ein oppfølgjar av IFSB (Internationaler Fernschachbund), skipa i 1928. 

 Fjernsjakk 

Fjernsjakk er sjakk som blir spela over avstand med ulike former for kommunikasjon. 

Dette har tradisjonelt skjedd som postsjakk, med brev eller postkort. Dei siste åra har fjernsjakk i stor grad i staden blitt spela ved å bruke ei fjernsjakk-datamaskin til å kommunisere trekka, og til ei viss grad også ved ebrev. 

Fjernsjakk har elles blitt spela ved bruk av dei fleste former for kommunikasjon, frå telegraf på 1800-talet, til seinare telefon, teleks og telefaks. Brevduer skal også ha blitt brukt.

Fjernsjakk står i motsetnad til nærsjakk, der spelarane sit ved eit sjakkbrett samtidig. Det blir også rekna som nærsjakk viss spelarane ikkje sit på same stad, men der trekka blir overført fortløpande, slik at partiet blir avvikla innanfor vanlege rammer for tenketid for nærsjakk.

 Før ICCF 

Fjernsjakk oppstod i noko omfang først på 1800-talet, med framveksten av meir moderne kommunikasjon: Betre postvesen, og oppfinninga av telegrafen gjorde det mogleg å spele sjakk over avstand innan rimelege tidsrammer. Sjakklubbar og sjakktidsskrift arrangerte etter kvart både nasjonale og internasjonale sjakkturneringar innan fjernsjakk, i praksis var dette postsjakk. I 1928 vart den første internasjonale samanslutninga danna, IFSB. 

 Noverande organisasjon 

ICCF er ei samanslutning av nasjonale medlemsorganisasjonar. Det skal no vere meir enn 60 nasjonale medlemsorganisasjonar, med etter det opplyste meir enn 100.000 individuelle medlemmar som spelar fjernsjakk. Dei fleste av desse spelar mange parti samtidig.

Norges Fjernsjakkforbund Norges Fjernsjakkforbund er norsk medlem i ICCF.

ICCF har nært samarbeid med Verdssjakkforbundet FIDE. Fjernsjakktitlar, fjernsjakkmeisterskap og fjernsjakkrating er godkjende av FIDE.

 Turneringar  

ICCF arrangerer all slags turneringar: Verdsmeisterskap for menn og kvinner, individuelle meisterskap og lag-meisterskap, klasse-turneringar med høve til opprykk - frå opne klasser til meisterklasser, tittel-turneringar og cup-turneringar. Dette med bruk av post, ebrev og sjakkserver. 

Det blir også arrangert sone-turneringar for dei fire sonene som ICCF er delt inn i: 
Europa, Latin-Amerika, Nord-Amerika/Stillehavet og Afrika/Asia.

 Verdsmeistrar i fjernsjakk (ICCF) 

Årstala under er tida dei ulike VM-finalane vart spela.

 Menn 

 #  År  Vinnar  Andreplass  I  1950-1953   Cecil Purdy   Harald Malmgren    1. verdsmeister II  1956-1959   Viacheslav Ragozin   Lucius Endzelins    2. verdsmeister III  1959--1962   Alberic O´Kelly   Piotr Dubinin   3. verdsmeister IV  1962-1965   Vladimir Zagorovsky   Georgy Borisenko   4. verdsmeister V  1965-1968   Hans Berliner   Jaroslav Hybl   5. verdsmeister VI  1968-1971   Horst Rittner   Vladimir Zagorovsky   6. verdsmeister VII  1972-1976   Yakov Estrin   Jozef Boey   7. verdsmeister VIII  1975-1980   Jørn Sloth   Vladimir Zagorovsky   8. verdsmeister  IX  1977-1983   Tõnu Õim   Fritz Baumbach   9. verdsmeister X  1978-1984   Vytas Palciauskas   Juan Morgado    10. verdsmeister XI  1983-1989   Fritz Baumbach   Gennadi Nesis   11. verdsmeister XII  1984-1991   Grigory Sanakoev   Josef Franzen   12. verdsmeister XIII  1989-1998   Mikhail Umansky   Erik Bang   13. verdsmeister XIV  1994-2000   Tõnu Õim   Ove Ekebjærg   14. verdsmeister XV  1996-2002   Gert Timmerman   Joop van Oosterom   15. verdsmeister XVI  1999-2004   Tunç Hamarat   Rudolf Maliangkay   16. verdsmeister XVII  2002-2007   Ivar Bern   Wolfgang Rohde   17. verdsmeister XVIII  2003-2005   Joop van Oosterom   Hans Elwert   18. verdsmeister XIX  2004-2007   Christophe Léotard   Frank Gerhardt    19. verdsmeister XX  2004-2011   Pertti Lehikoinen   Stefan Winge    20. verdsmeister XXI  2005-2008   Joop van Oosterom   Alexander Ugge   21: verdsmeister XXII  2007-2010   Aleksandr Dronov   Jürgen Bücker   22. verdsmeister XXIII  2007-2010   Ulrich Stephan   Thomas Winckelmann   23. verdsmeister XXIV  2009-2011   Marjan Šemri   Hans Wunderlich   24. verdsmeister XXV  2009-2013   Fabio Finocchiaro   Richard Hall   25. verdsmeister XXVI  2010-2014   Ron Langeveld   Florin Serban   26. verdsmeister XXVII  2011-2014   Aleksandr Dronov   Matthias Kribben    27. verdsmeister XXVIII  2013-2016   Leonardo Ljubičic   Horacio Neto    28. verdsmeister XXIX  2015-2018   Aleksandr Dronov   Jacek Oskulski    29. verdsmeister XXX  2017-2019   Andrey Kochemasov   Enver Efendiyev   30. verdsmeister XXXI  2019-2022   Fabian Stanach   Christian Muck   Ron Langeveld       31. verdsmeister XXXII  2020-2022   Jon Edwards   Michel Lecroq   Sergey Osipov   Horacio Neto   32. verdsmeister

 Kvinner 
 #  År  Vinnar  Andreplass  I  1968-1972   Olga Rubtsova   Gertrude Schoisswohl  II  1972-1977   Lora Yakovleva    Olga Rubtsova  III  1978-1984   Luba Kristol   Merike Rötova  IV 1984-1992   Ljudmila Belavenets   Nina Orlova    4. verdsmeister kvinner V  1993-1998   Luba Kristol   Ingrida Priedite   5. verdsmeister kvinner VI  2000-2005   Alessandra Riegler   Maja Zelčic   6. verdsmeister kvinner VII  2002-2006   Olga Sukhareva   Mary Jones    7. verdsmeister kvinner VIII  2007-2010   Olga Sukhareva   Marie Bažantová    8. verdsmeister kvinner IX  2011-2014   Irina Perevertkina   Maria Lisitcina    9. verdsmeister kvinner X  2014-2017   Irina Perevertkina   Tetiana Moyseennko    10. verdsmeister kvinner XI  2017-2020    Irina Perevertkina   Vilma Dambrauskaité   Tetiana Moyseenko   11. verdsmeister kvinner XII  2020-2023   Irina Perevertkina   Tetiana Yurchuk   Victoria Schweer   Luz Tinjacá Ramirez   Dawn Williamson    12. verdsmeister kvinner

 verdscupen ICCF 
 #  År  Vinnar  I  1973-1977   Karl Maeder  II  1977-1983   Gennadi Nesis  III  1981-1986   Nikolai Rabinovich  IV  1984-1989   Albert Popov V(A)  1987-1994   Alexander Frolov    5-(A). verdscupen V(B)  1987-1994   Gert Timmerman   5-(B). verdscupen VI  1994-1999   Olita Rause   6. verdscupen VII  1994-2001   Aleksey Lepikhov   7. verdscupen VIII  1998-2002   Horst Staudler   8. verdscupen IX  1998-2001   Edgar Prang   9. verdscupen X  2001-2004   Frank Schroder   XI  2008-2011   Reinhard Moll  11. verdscupen XII(e)  2005-2007   Reinhard Moll    12-(e). verdscupen XII(p)  2009-2013   Matthias Gleichmann    12-(p). verdscupen XIII  2009-2012   Reinhard Moll   13. verdscupen XIV  2009-2012   Reinhard Moll   14. verdscupen XV  2012-2015   Klemen Sivic   15. verdscupen XVI  2013-2016   Uwe Nogga   16. verdscupen XVII  2014-2017   Matthias Gleichmann   17. verdscupen XVIII  2015-2019   Reinhard Moll   Stefan Ulbig    18. verdscupen XIX  2014-2016   Thomas Herfuth   19. verdscupen XX  2017-2020   Sergey Kishhin    20. verdscupen XXI  2019-2021   Matthias Gleichmann   21. verdscupen XXII  2021-2023   Dmitry Morozov   Matthias Gleichmann    22. verdscupen

 Fjernsjakkolympiade 
 Menn 
 #  År  Gull  Sǿlv  Bronse  01.  1949-1952   Ungarn (25)   Tsjekkoslovakia (20)   Sverige (19,5)  02.  1952-1955   Tsjekkoslovakia (27,5)   Sverige (27,5)   Tyskland (27)  03.  1958-1961   Sovjet (35,5)   Ungarn (32,5)   Jugoslavia (32)  04.  1962-1964   Sovjet (36)   Aust-Tyskland (28,5)   Sverige (27,5)  05.  1965-1968   Tsjekkoslovakia (31,5)   Sovjet(30)   Tyskland (29,5)  06.  1968-1972   Sovjet (38)   Tsjekkoslovakia (28,5)   Aust-Tyskland (25,5)  07.  1972-1976   Sovjet (35,5)   Bulgaria (30)   Storbritannia (29,5)  08.  1977-1982   Sovjet (46,5)   Ungarn (44)   Storbritannia (41,5)  09.  1982-1987   Storbritannia (33,5)   Tyskland (30)   Sovjet (27)  10.  1987-1995   Sovjet (34)   England (33,5)   Aust-Tyskland (33,5)  11.  1992-1999   Tsjekkoslovakia (45,5)   Tyskland (45,5)    Kanada (40)  12.  1998-2004   Tyskland (47,5)   Litauen (42,5)   Latvia (42,5)  13.  2004-2009   Tyskland (38)   Tsjekkia (34,5)   Polen (32)  14.  2002-2006   Tyskland (45,5)  } Litauen (39,5)   USA(36) 15.                                                          2006-2009   Noreg (48)   Tyskland (47)   Nederland (46,5)  16.  2010-2016   Tsjekkia (33,5)   Tyskland (28,5)   Frankrike (26,5)  17.  2009-2012   Tyskland (44,5)   Spania (43,5)   Italia (39,5)  18.  2012-2016   Tyskland (41,5)   Slovenia (41)   Spania (39) 19.  2016-2021   Bulgaria (27)     Tyskland (26,5)    Tsjekkia,  Polen (26,5)  20.  2016-2019   Tyskland (39,5)   Russland (39,5)   Spania (39)  21.  2020-2023   Tyskland (38)   Luxembourg (37)    USA  (37)

 Kvinner 
 #  År  Gull  Sǿlv  Bronse  01.  1974-1979   Sovjet (22)   Tyskland (19)   Tsjekkoslovakia (15,5)  02.  1980-1986   Sovjet (26)   Tsjekkoslovakia (26)   Jugoslavia (20)  03.  1986-1992   Sovjet (23)   Tsjekkoslovakia (21)   Ungarn (14,5)  04.  1992-1997   Tsjekkia (24)   Russland (21)   Polen (18,5)  05.  1997-2003   Russland (25)   Tyskland (22)   Tsjekkia (18)  06.  2003-2006   Litauen (26,5)   Tyskland (23,5)   Italia (23)  07.  2007-2009   Slovenia (25)   Litauen (23,5)   Tyskland (23)  08.  2008-2010   Polen (27)   Bulgaria (27)   Italia (26)  09.  2011-2014   Russland (34)   Litauen (32,5)   Tyskland (30)  10.  2015-2017   Tyskland (33)   Litauen (30)   Russland (28)

 Fjernsjakk-rating
ICCF har eige ratingsystem, som blir brukt til å rangere spelarane, og som blir brukt som grunnlag for mellom anna tildeling av fjernsjakktitlar.

 Fjernsjakktitlar
ICCF delar ut sjakktitlar i fjernsjakk: Internasjonal Fjernsjakkstormeister (ICCF-GM), Senior Internasjonal Meister i fjernsjakk (ICCF-SIM), Internasjonal Meister i fjernsjakk (ICCF-IM), Internasjonal Kvinnestormeister i fjernsjakk (ICCF-LGM), Internasjonal Kvinnemeister i fjernsjakk (ICCF-LIM) og Internasjonal dommar i fjernsjakk (ICCF-IA)

 Sjå også 
 Fjernsjakk
 Verdssjakkforbundet (FIDE)
 ICCF numerisk notasjon

Kjelder

 Bakgrunnsstoff 

 Offisiell ICCF sjakkserver

Kategori:Sjakkorganisasjonar
Kategori:Skipingar i 1951